laion/Wikipedia-Exotic huggingface dataset:
Thomas Paine

Thomas Paine (29. jaanuar 1737 – 8. juuni 1809) oli ameerika õpetlane, intellektuaal ja revolutsionäär. Thomas Paine tuntumate teoste seas on "Common Sense" ja "The Age of Reason". Thomas Paine valiti 1785. aastal Ameerika Filosoofiaseltsi liikmeks. Nikolai Goldberg, "Thomas Paine". Sari "Suuri mõtlejaid". Tõlkinud Leo Laks. Eesti Raamat, Tallinn 1972.
Mnet

Mnet (akronüüm Music Network) on Lõuna-Korea tasulise televisiooni muusikakanal, mis kuulub CJ E&M-le, CJ ENMi jagunemisele, mis kuulub CJ Groupi. Stuudio asub Sangam-dongis, Mapo-gu, Seoul on paljude stuudiopublikuga Mnet-saadete, st iganädalase elava muusikasaate M Countdown eetris ja salvestuskeskus. See on ka koht live-esinemiste jaoks ellujäämissaadetes nagu Superstar K, Show Me The Money,Unpretty Rapstar, Produce 101 (esimene ja teine hooaeg), Idol School, Produce 48 ja Produce X 101.
OCN

OCN (Orion Cinema Network) on põhikaabli kaudu kogu Lõuna-Korea filmikanal, mille omanik on CJ ENM. 2000. aastatel sai sellest Lõuna-Korea vaadatuim jaam, mis ajendas neid looma oma laialt tunnustatud ingliskeelset loosungit "Korea number üks kanal". Kuna kaabeltelevisiooni levik on Lõuna-Koreas üsna suur, on OCN populaarne filmikanal. OCNi rivistus on segu mitme aasta tagustest või varasematest filmidest, eriti päevasel ajal, koos hilisemate filmidega esmaspäevaõhtuti. Nad ei edasta nii värskeid filme kui kaabeltelevisioonis pakutavat tasulist teenust pakkuv sõsarjaam CatchOn. Samuti vahendavad nad populaarsete ülemeremaade telesarjade osi, peamiselt Ameerika Ühendriikidest.
Karin Varik

Karin Varik (sündinud 30. augustil 1950) on eesti lastearst, lastekirurg. Ta töötas alates 1971. aastast Tartu Ülikooli Kliinikumi lastekirurgia osakonnas õena ja seejärel alates 1977. aastast lastekirurgina. Aastast 1977 on Karin Varik töötanud ka Tartu Ülikoolis õppejõuna. Karin Varik on korraldanud mitmeid rahvusvahelisi erialaseid konverentse, osalenud mitmetes heategevusprojektides ning on olnud üks Tartu Ülikooli Kliinikumi Lastefondi asutajatest. 2010 Tartu Ülikooli medal 2017 Eesti Punase Risti II klassi teenetemärk 2020 Tartu Tähe kavaler 2020 teenetemärk "100 semestrit Tartu Ülikoolis" Dr Karin Varik ja Meeli Solnik pälvisid Tartu Tähe teenetemärgi. Kliinikumi Leht, 2. mai 2020. "Tartu Ülikooli medali kavalerid". Tartu Ülikool. Vaadatud 5.12.2022. Eesti riiklike teenetemärkide kavaleride andmebaas presidendi kantselei kodulehel (president.ee). "Teenetemärgi "100 semestrit Tartu Ülikoolis" kavalerid". Tartu Ülikool. Vaadatud 9.12.2022.
Haagi Rahvusvahelise Eraõiguse Konverents

Haagi Rahvusvahelise Eraõiguse Konverents on 1893. aastal rajatud rahvusvaheline organisatsioon, mille eesmärgiks on rahvusvahelise eraõiguse normide ühtlustamine. Haagi Rahvusvahelise Eraõiguse Konverentsi veebileht Haagi Rahvusvahelise Eraõiguse Konverentsi põhikiri. Eestikeelne mitteametlik tõlge.
Meeli Solnik

Meeli Solnik (sündinud 2. mail 1950) on eesti anestesioloog. Ta alustas tööd õena Tartu Maarjamõisa haiglas 1972. aastal. 1981. aastal asus ta reanimatsiooni osakonna vanemõeks ning 2005. aastast on ta Tartu Ülikooli Kliinikumi anestesioloogia ja intensiivravi kliiniku ülemõde. 2020 Tartu Tähe kavaler Dr Karin Varik ja Meeli Solnik pälvisid Tartu Tähe teenetemärgi. Kliinikumi Leht, 2. märts 2020.
Brzeg Dolny

Brzeg Dolny (saksa Dyhernfurth) on linn Poolas Alam-Sileesia vojevoodkonnas Wołówi maakonnas, Brzeg Dolny valla halduskeskus. Brzeg Dolny asub Odra jõe paremal kaldal, Wrocławi kesklinnast umbes 29 km loodes. Asulat on esmamainitud 1305. aastal, linnaõigused sai 1663. aastal. 1945. aastal läks Saksamaa koosseisust Poolale ja kaotas linnaõigused. 1954. aastal sai Brzeg Dolny linnaõigused tagasi. Brzeg Dolnys asub keemiakombinaat PCC Rokita SA. Brzeg Dolny Encyklopedia PWN PCC Rokita SA Chemeurope
Wienerschnitzel

Wienerschnitzel on Ameerika Ühendriikide kiirtoidu restoranide kett. Selle asutas 1961. aastal John Galardi.
Noorem Edda

"Noorem Edda" (ka "proosa-Edda" või "Snorri Edda") on Islandi skaldikunsti käsiraamat, mis sisaldab ülevaadet paganlikust Skandinaavia mütoloogiast. "Noorem Edda" on üks olulisemaid allikaid Skandinaavia mütoloogia kohta. "Noorema Edda" kirjutas Islandi skald, poliitik ja ajaloolane Snorri Sturluson 1220. aasta paiku. Ei ole päris selge, miks teos kannab nime 'Edda'. Võimalik, et see on seotud sõnaga óðr (luuletus, luule); arvatavasti tähendab edda ka "vaarema". Aastal 1000 ristiusustatud Islandil oli viikingiajast pärinev skaldikunst 13. sajandi alguses, kui Snorri Sturluson tegutses, endiselt au sees. Selle kunsti valdajaid ja mõistjaid jäi aga järjest vähemaks. Skaldikunsti oluliseks osaks olevate kenningite sisuks oli sageli paganlik mütoloogia, mille üksikasju tuli luule mõistmiseks tunda. Snorri "Edda" oli mõeldud õpperaamatuks noortele skaldidele. Paganlikku mütoloogiasse suhtuti 13. sajandi Islandil kaheti: konservatiivsed kristlased pidasid paremaks paganluse jäänused välja juurida ja mälestuse sellest hävitada. Snorri toetas suunda, mis pidas vana mütoloogiat oluliseks Islandi kultuuri osaks, mida tuleb tunda ja säilitada. "Nooremas Eddas" käsitleb ta vanu jumalaid kui ammu elanud silmapaistvaid inimesi, keda rahvas hakkas ajapikku jumalatena austama, sest ristiusk oli neile veel tundmatu. Teost nimetatakse ka "proosa-Eddaks", kuna suurem osa "Noorema Edda" tekstist on proosavormis, erinevalt luulevormis "Vanemast Eddast". "Noorem Edda" on säilinud mitmetes käsikirjades, neist seitse tähtsamat pärinevad 14.–17. sajandist. Kui "Vanema Edda" käsikiri 17. sajandil leiti, oli Snorri "Edda" Islandil laialt tuntud. Esialgu arvati, et Snorri ammutas oma materjali "Vanemast Eddast", nii hakatigi neid eristama kui nooremat ja vanemat. Mõlema "Edda" materjal pärineb suulisest rahvapärimusest ja on mingil määral mõjutatud kristlikust maailmapildist. "Noorem Edda" koosneb neljast osast: proloog, "Gylfaginning", "Skáldskaparmál" ja "Háttatal". Proloog kirjeldab maailma loomist Piibli legendide kohaselt ja muistsete pealike saabumist Troojast Põhjamaadele, kus neid hiljem hakati pidama jumalateks. "Gylfaginning" annab ülevaate Skandinaavia mütoloogiast, vormiliselt kujutab see endast kahekõnet müütilise Rootsi kuninga Gylfi ja Odini vahel. "Skáldskaparmál" on kahekõne merejumala Ægiri ja luulekunsti jumala Bragi vahel, milles käsitletakse mütoloogiat ja poeetilist keelt, eriti heitisid ja kenningeid. "Háttatal" on 102 stroofist koosnev näidisluuletus, mis ülistab Norra kuningat Håkonit ja jarl Skúlit. Luuletuses demonstreeritakse 100 erinevat värsivormi. Katkendeid eesti keeles: "Noorem Edda. Valik tekste." Tlk Rein Sepp. Eesti Raamat 1990 "Noorema Edda" tekst inglise keeles "Noorem Edda" vanaislandi keeles
Tõnu Soidla

Tõnu Soidla (sündinud 28. mail 1939 Rakveres) on eesti bioloog. Ta on lõpetanud Tartu ülikooli bioloogina 1963. aastal. Hiljem töötanud Peterburis molekulaargeneetikuna. Sai Leningradi Ülikoolist kandidaadikraadi 1963. ja doktorikraadi 1990. aastal. Soidla, Tõnu 1992. Morphic resonance, molecular structure, and man: some metaphysics. In: Kull, Kalevi (ed.), Baer and Modern Biology. Tartu: University of Tartu, 37–38. Soidla, T. R. 1993. Some preliminary notes for a RNA-editing based model of Memory. Folia Baeriana 6: 261–268. Соидла, Тону 2012. Апология динозавров. Lambert Academic Publishing. ISBN 978-3-659-19478-8. (376 lk.) Soidla, Tõnu 1995. Bioloogilised tekstid, spirituaalsed väärtused. (Tõlkinud inglise keelest Ene-Reet Soovik.) Akadeemia 7(7): 1395–1401. Intervjuu Tõnu Soidlaga (vene keeles).
Kena

Kena (ka Kinė, poola Kiena) on küla Leedus Vilniuse rajoonis Kalveliai vallas. Asub Kena jõe mõlemal kaldal, 23 km Vilniusest idas, Valgevene piiri lähedal. Küla läbib Vilniuse-Minski raudtee. Raudteejaama juures on piiri- ja tollipunkt, mida läbivad ka Kaliningradi vahet sõitvad rongid. Esimese ja Teise maailmasõja vahel kuulus küla Poolale. Kenas asub 1920. aastal ehitatud katoliku kirik ja algkool.
Samuel

Samuel on heebrea päritolu mehenimi. Nime on pandud ka eestlastele. Eestis oli 2019. aasta 1. jaanuari seisuga eesnimi Samuel 348 mehel. Samuel oli levikult 333. mehenimi. Nime Samuel kandja oli keskmiselt 12 aasta vanune (mediaanvanus oli 7). Kõige populaarsem oli eesnimi Samuel vanuserühmas 0–4, kus neid oli 10 000 elaniku kohta 17,08. Samuel Barrett Samuel Beckett Samuel Butler Samuel Eto'o Samuel Golomb Samuel Langhorne Clemens Samuel Morse Samuel Puusaar Samuel Saulus Samuil (eesnimi) "Arhiivikoopia". Originaali arhiivikoopia seisuga 10. juuni 2020. Vaadatud 10. juunil 2020.{{netiviide}}: CS1 hooldus: arhiivikoopia kasutusel pealkirjana (link)
Gubin

Gubin (saksa Guben, alamsorbi Gubin) on linn Poolas Lubuszi vojevoodkonnas Krosno Odrzańskie maakonnas. Gubin asub Neisse jõe paremal kaldal, Saksamaa piiri ääres. Jõe teisel kaldal asub Saksamaale kuuluv linn Guben. Asulat on esmamainitud 1211. aastal, Magdeburgi linnaõigused sai 1235. aastal. Teises maailmasõjas hävis 90% linnast. 1945. aastal jagati Saksamaale kuulunud linn Guben kaheks. Jõe vasakul kaldal olev osa Gubenist jäi Saksamaale, paremal kaldal olev osa anti Poolale ja selle nimeks sai Gubin. https://bdl.stat.gov.pl/api/v1/data/localities/by-unit/020811402011-0988394?var-id=1639616&format=jsonapi, vaadatud 4.10.2022. Gubin Encyklopedia PWN Gubin. Historia miejscowości Wirtualny Sztetl
Valge Kotka orden

Valge Kotka orden on mitme riigi autasu: Valge Kotka orden (Poola), 1705. aastal asutatud Poola orden Valge Kotka orden (Serbia), Serbia ja Jugoslaavia kuningriigi orden aastatel 1883−1945 Valge Kotka orden (Venemaa keisririik), 1831. aastal asutatud Venemaa orden
Ameerika Ühendriikide mereväe katselendurite kool

Ameerika Ühendriikide mereväe katselendurite kool (United States Naval Test Pilot School, USNTPS) on Ameerika Ühendriikide mereväe lennukool, kus koolitatakse katselendureid. USNTPS koolitab katselendureid ja teisi lennuvahendite katsetustel osalejaid, peamiselt mereväele, merejalaväele, maaväele ja ka õhuväele. See on USA maaväele põhiline katselendureid koolitav lennukool, sest see on ainus sõjaväelennukool, mis koolitab helikopterite katselendureid. Kool asutati 12. märtsil 1945. aastal ja see asub Patuxent Riveris Marylandi osariigis. "USNTPS History". Naval Air Warfare Center. Originaali arhiivikoopia seisuga 14. juuni 2020. Vaadatud 10. juuni 2020.
Valgmik (kirikuarhitektuur)

Valgmik ehk klerestoorium on basiilika tüüpi kiriku kesklöövi kõrgseina ülemine osa, milles on kesklöövi valgustavad aknad. Valgmikust allpool on empooride või trifooriumi arkaad, harvem pseudotrifoorium. Kui valgmikule vastav seinaosa kirikus esineb, ent see on akendeta, on tegemist pseudobasiilikaga. Hilisgootikas võib valgmik asetseda otse arkaadi kohal. Monreale toomkiriku valgmik arkaadi kohal Malmesbury kloostrikiriku valgmik Amiensi katedraali suured valgmikuaknad Tartu toomkiriku pseudotrifoorium ja valgmik selle kohal Berni toomkirikus algab valgmik trifooriumitsoonis asuvatest niššidest Lübecki Maarja kirikus paikneb valgmik otse arkaadi kohal, kuid akende alumine osa on pime framuug katuseaken vintskap http://www.keeleveeb.ee/dict/speciality/art/dict.cgi?word=sv2884
Stig Engström (Skandiamannen)

Stig Folke Wilhelm Engström (26. veebruar 1934 – 26. juuni 2000) oli Rootsi graafiline disainer. Rootsi peaprokurör Krister Petersson kinnitas 2020. aasta 10. juunil toimunud pressikonverentsil, et 2000. aastal enesetapu sooritanud Engström oli süüdi Olof Palme mõrvas, kriminaalasi lõpetati. "Beslut i förundersökningen om mordet på Sveriges statsminister Olof Palme" (rootsi). Åklagarmyndigheten [Rootsi Prokuratuur]. 10.6.2020. Vaadatud 10.6.2020. Anderson, Christina; Cowell, Alan (24. mai 2018). "Was the Killer of Sweden's Leader in 1986 Under Investigators' Noses All This Time?". The New York Times. Vaadatud 13. mai 2020. "Skandiamannen talade om Palmemordet under sitt sista samtal". Expressen (rootsi). Vaadatud 13. mai 2020. "Olof Palme murder: Sweden believes it knows who killed PM in 1986" (inglise). BBC News. 10.6.2020. Vaadatud 10.6.2020, 17:18. Swedish prosecutors have named the man who they say killed former Swedish prime minister Olof Palme in 1986, ending years of mystery. As a result they were closing the investigation into Palme's death, Chief Prosecutor Krister Petersson said. "Prosecutor accuses designer of killing of Swedish PM Palme, closes 34-year case". Reuters. Originaali arhiivikoopia seisuga 10. juuni 2020. Vaadatud 10. juuni 2010. "Prokuratuur kahtlustab Olof Palme mõrvas 20 aasta eest surnud "Skandia-meest"". ERR. 10.6.2020. Vaadatud 10.6.2020, 18:12.
Stig Engström

Sellenimelisi isikuid on mitu: Stig Engström, 14. jaanuaril 1942 sündinud Rootsi näitleja Stig Engström, 1934–2000 elanud rootslane (tuntud ka kui "Skandiamannen", Skandia-mees)
Kalev Külv

Kalev Külv (sündinud 28. augustil 1953 Kormilovka rajoonis Omski oblastis Vene NFSV-s) on Eesti endine kergejõustiklane, kelle põhiala oli kettaheide. Ta sündis Omski oblastis märtsis 1949 Eestist küüditatute perekonnas. Perekond pöördus 1957. aastal Eestisse tagasi. Ta lõpetas 1975. aastal Tartu Riikliku Ülikooli kehakultuuriteaduskonna. Spordiga hakkas tegelema Eestis Rõngus. Treenis algul Tartus Rein Aule, hiljem Toivo Moorasti ja Aleksander Lohu juhendamisel. Tulnud Eesti noortemeistriks kettaheites. Nõukogude Liidu meistrivõistlustel kettaheites saanud 12. (1979), 24. (1980) ja 8. koha (1982) ning talvistel meistrivõistlustel sai kahel korral 7. koha (1981 ja 1982). Ta on tulnud Tööjõureservide üleliiduliseks meistriks. Ta on tulnud 11 aastal järjest (1979–1989) Eesti meistriks kettaheites, aastatel 1976–1978 võitis 3 korral meistrivõistlustel hõbemedali. Püstitas 1981. aastal Eesti rekordi kettaheites 65.34 ja on tõuganud kuuli 18.08. Aastatel 1975–1978 oli ta Kohtla-Järve spordikooli treener, 1980–1985 Tööjõureservides treener-õpetaja, 1985–1988 Tallinna Spordiinternaatkooli spordiõpetaja ja 2008–2019 Rõngu Keskkooli kehalise kasvatuse õpetaja. Biograafia ESBL-is Kalev Külv veebilehel World Athletics
Działdowo

Działdowo (saksa Soldau) on linn Poolas Warmia-Masuuria vojevoodkonnas, Działdowo maakonna halduskeskus. Działdowo sai linnaõigused 1344. aastal. Alates 1466. aastast oli Poola Kuningriigi läänivaldus. 1525. aastast oli Preisimaa hertsogiriigi võimu all. Tagasi Poola koosseisu läks linn 1920. aastal. Działdowo Encyklopedia PWN
Odaviske Eesti meistrivõistluste medalivõitjad

Odaviske Eesti meistrivõistluste medalivõitjad.
Graveerimisnõel

Graveerimisnõel on 2-3 mm jämedusest terastraadist, otsast teritatud ja pliiatsi moodi puitkestaga ümbritsetud nõel, mis on olulisim tööriist kõigi sügavtrükitehnikate juures. Nõela teravikule võib anda mitmesuguse kuju, on olemas erineva kaldega koonilisi ja lapikult teritatud nõelu ("linnukeeli"). Terasots peab kestast mõne millimeetri jagu välja ulatuma. Graveerimisnõela ei tohi segi ajada samuti graafikas kasutatava uuritsaga, mille ots on kiiljalt lõigatud; graveerimisnõelal on see seevastu alati nõelataoliselt terav, olenemata nõela ristlõike kujust. Kuivnõela jaoks kasutatakse enamasti kooniliselt teritatud ümaraid nõelu. Mida teravam on koonus, seda hõlpsamalt tungib nõel trükiplaadi metalli ja seda tugevam tuleb kraat, kuid terav nõel nürineb kiiresti ja võib tugeval surumisel murduda. Tuleb arvestada, et mida suuremat jõudu rakendatakse nõelale, seda jämedam ja tugevam peab see olema. Mida nürim on teritusnurk, seda hõlpsamalt jookseb nõel plaadil igas suunas, kraat on madal ja joonesüvend samuti. Kiilukujuliselt ümardatud otsaga nõela (ristlõige terava ovaali kujuline) saab kasutada eriti tugevate ja sügavate joonte lõikamiseks. Ka ofordis kasutatakse koonilist nõela, selle teritusnurk võib olla terav ja nõel on tavaliselt peenike. Ofordinõela tipp ümardatakse enne kasutamist õlikivil. E. Okas, O. Kangilaski. Sügavtrükitehnikad. Tallinn, 1965
Zarasai vald

Zarasai vald (leedu keeles Zarasų seniūnija) on 2. järgu haldusüksus (vald) Leedus Zarasai rajooni territooriumil. Vald piirneb kirdes Lätiga. Valla pindala on 148 km². 2011. aasta seisuga elas seal 2 089 inimest. Valla keskus on Zarasai linn, mis aga valla koosseisu ei kuulu. Vallavanem on Valdas Utka. Lisaks küladele on vallas ka mõned huutorid Zarasų rajono savivaldybė, vaadatud 10.06.2020. 2011 m. surašymas. Lietuvos statistikos departamentas, vaadatud 22.04.2020.
Vasaraheite Eesti meistrivõistluste medalivõitjad

Vasaraheite Eesti meistrivõistluste medalivõitjad.
Mukuliai

Mukuliai on küla Leedus Zarasai rajoonis Zarasai vallas. Küla asub Avilysi järve lõunakaldal ja on kujunenud endise Mukuliai mõisa juurde. Mukuliais asuv vana vanausuliste kalmistu on muinsusmälestisena kaitse all. Seal kasvavad Mukuliai tammed ja Mukuliai pappel on looduskaitse all. Mukuliai I tamme ümbermõõt on 5,45 meetrit, kõrgus 26 meetrit. Mukuliai II tamm kasvab metsanoorendikus, selle ümbermõõt on 5,2 meetrit, kõrgus aga 16,5 meetrit. Mukuliai III tamme ümbermõõt on 4,5 kõrgus aga 19 meetrit. Mukuliai IV tamme ümbermõõt on 4,9, kõrgus aga 23,2 meetrit. Aastail 1966-1981 oli Mukuliai Ežerėnai külanõukogu halduskeskuseks. Mukuliai III tamm Mukuliai IV tamm Mukuliai I tamm Vana vanausuliste kalmistu surašymas "Kultūros vertybių registras". Vaadatud 10. juunil 2020.
Abielu lahutamine Vana-Roomas

Varasemal ajajärgul lahutati Vana-Roomas harva ning sellesse suhtuti väga hukkamõistvalt. 233. aastani eKr ei olnud teadaolevalt ühtegi abielulahutust. Vabariigi ajajärgu lõpuks muutus aga abielu lahutamine nii sagedaseks, et keiser Augustus võttis abielu rikkumise karistamiseks vastu hulgaliselt karme seadusi. Nende seaduste alusel karistati nii süüdlast ennast kui ka abielurikkumisele kaasaaitajaid. Abielu lahutamiseks Vana-Roomas eeldati enamasti, et piisab ainult mehe ja naise väitest, et nad ei ole enam abielus. Riigil oli selles protsessis vähe osalust ning abielulahutuse põhjuste väljaütlemist üldjuhul ei nõutud. Rooma 2. sajandi pKr jurist Gaius kirjeldas abielu lahutamist Vana-Roomas järgmiselt: Dig. 24.2.2.1. Gaius libro undecimo add edictum provinciale. In repudiis autem, id est renuntiatione commprobata sunt haec verba: „tuas res tibi habeto“, item haec: „tuas res tibi agito“. Dig. 24.2.2.1. Gaius provintsiedikti kommentaari 11. raamatus. Ühepoolse lahutuse korral kinnitatakse abielu lõpetamist sõnadega „võta oma asjad endale“ või sõnadega „võta oma asjad endaga kaasa“. Repudium´iks nimetati abielu sine manu lahutamist juhul, kui lahutada soovis ainult üks abielupool. Abielu sine manu, mis on sõlmitud nii mehe kui ka naise poolsest vabast tahtest, võidi lahutada ka mõlemapoolsest vabast tahtest. Divortuim mutuo dissensu-ks nimetati abielu lahutamist mõlema poole ühise nõusoleku puhul. Abielu cum manu ja sine manu lahutati erinevalt. Abielu cum manu, kus domineerib mehe ühekülgne võim nii naise kui ka kogu naise vara üle, võis lahutada ainult mees. Conferreatio ehk tunnistajate ja preestri juuresolekul okasleiva ohverdamise teel sõlmitud abielu võidi lahutada ainult vastava sakraalse toimingu diffarreatio teel. Coemptio teel ehk naise näiliku ostmistehingu ehk mancipatio sõlmitud abielu sai lahutada ainult remancipatio teel. Pärast lahutamist pidid säilima abielupoolte ühiste laste õigused isale ja tema varandusele. Naised ei tohtinud sõlmida uut abielu enne kui oli möödunud aasta lahutusest. abielu Vana-Roomas E. Ilus (1960). Rooma eraõiguse alused. Tartu: Penikoorem. Lk 93–94. M. Beard (2017). SPQR. Tallinn: Varrak. Lk 246. H. Siimets-Gross, M. Ristikivi (2019). Fontes iuris romani. Tartu: Tartu ülikooli kirjastus. Lk 106. E. Ilus (1960). Rooma eraõiguse alused. Tartu: Penikoorem. Lk 95.
Kirkcaldy

Kirkcaldy (gaeli keeles Cair Chaladain) on linn Fife'i maakonnas Šotimaal. Linn asub umbes 19 kilomeetrit Edinburghist põhjas.  Kirkcaldy – pildid, videod ja helifailid Wikimedia Commonsis
Mukuliai mõis

Mukuliai mõis (leedu Mukulių dvaras) on endine mõis Leedus Zarasai rajoonis Zarasai vallas Mukuliais. Mõis rajati XVIII sajandil. Selle esimesed omanikud olid Giedraitised, hiljem Kelpšid. 1872. aastal läks mõis Pavel Bobrovski valdusse; toona kuulus mõisale 236 hektarit maad. Bobrovski elas Peterburis, kuid suved veetis Mukuliais; tema kohaoleku tähistamiseks heisati sealsele künkale lipp. Bobrovski suri Peterburis, ent maeti Mukuliai kalmistule. Tema surma järel said mõisa omanikeks Gulbinskid, 1923. aastal ostis selle Juozas Buzelis. 1920. aastal võõrandati suurem osa mõisa maadest. 1878. aastal sündis mõisas Peter von Wrangell, kes oli üks valgekaartlaste juhte Venemaa kodusõjas. Mõisakompleksist on säilinud park, põllumajanduslik tootmishoone, ait ja härrastemaja. Bobrovski rajas mõisa parki kuusealleed ja lasi sinna istutada eksootilisi puid, sealhulgas seedreid. Pargis kasvab looduskaitsealune Mukuliai pappel, mille ümbermõõt on 5,95 meetrit ja kõrgus 39 meetrit. "Kultūros vertybių registras". Vaadatud 10. juunil 2020.
Fides Agenist

Fides Agenist ehk püha Fides (prantsuse keeles Sainte Foy, oksitaani ja hispaania keeles Santa Fe, portugali Santa Fé, inglise keeles Saint Faith) oli varakristlik märter, kes elas ja suri 4. sajandi algul Akvitaanias Agenis. Tema surma-aastaks pakuvad erinevad allikad 287. või 303. aastat, viimatinimetatu langeks keiser Diocletianuse kristlaste tagakiusamise ajale. Pühaku mälestuspäev on 6. oktoobril. Pärimuse järgi võeti Fides 12- või 13-aastaselt kinni Rooma keisririigis toimunud kristlaste tagakiusamise käigus ja sunniti teda piinamise ähvardusel ohverdama paganlikele jumalatele. Tütarlaps keeldus, teda piinati hõõguval praerestil ja lõpuks löödi tal pea maha. Martüroloogiumites nimetatakse teda "neitsi ja märter". Fidese austamine on teada juba 6. sajandi lõpust, vanim martüüriumi kirjeldus pärineb isegi 5. sajandist. 1059. aasta ja 1067. aasta vahel pandi Saint-Michel-de-Cuxa kloostris kirja hagiograafiline hümn "Cançó de Santa Fe", 'Laul Fidesest', mis on ühtlasi vanim säilinud katalaanikeelne tekst. Fidese säilmed rööviti 866. aastal Agenist ja viidi Conquesi, mis kujunes keskajal kuulsaks palverännakukohaks, kust Fidese kultus levis ümberkaudu kaugemale. Pühaku säilmed asuvad tänaseni Conquesi Sainte-Foy kloostrikirikus. 1094. sajandil asutas Egisheimi krahvi tütar Hildegard, üks Hohenstaufenite esiemasid, Schlettstadtis (tänapäeval Sélestat) benediktlaste kloostri, mille asustasid Conquesi kloostri mungad (Elsassi kloostrite mungad olid investituuritülis keisri pooldajad), kes tõid osa Fidese säilmeist endaga kaasa ja pühitsesid pühakule oma kloostri kiriku. Osa säilmeid jõudis Sankt Galleni kloostrisse. 1115. aastal olid Fidese säilmed ka Freiburgi lähedal Söldeni benediktlaste naiskloostris. Fidest võidakse kunstis kujutada nelja atribuudiga või mõnega nendest; praerest, mis on tema kannatusriist; kroon ja tuvi, mis viitavad kaaskristlaste nägemusele, kuidas taevast lennanud tuvi kroonis neitsi hiilgava krooniga; ja mõõk, millega märtri pea maha raiuti, samuti märtri atribuut palmioks. https://saintscatholic.blogspot.com/2015/10/saint-faith.html Fides von Agen. - Ökumenisches Heiligenlexikon Anthony P. Espòsito. The Language of the Chanson de Sainte Foy: Why the Hispanic Manner Matters. Romance Quarterly, Volume 56, 2009 - Issue 1 Saint Foy: The Iconography. - christianiconography.info
Stig Engström (näitleja)

Stig Engström (sündinud 14. jaanuaril 1942) on Rootsi näitleja. Ta on alates 1968. aastast esinenud enam kui 80 filmis ja telesarjas. Badarna (1968) Georgia, Georgia (1972) I Am Maria (1979) Göta kanal eller Vem drog ur proppen? (1981) Mio in the Land of Faraway (1987) The Police Murderer (1994) Drowning Ghost (2004) Behind Blue Skies (2010) "Stig Engström". The Swedish Film Database. Vaadatud 1. märts 2014.  Stig Engström (näitleja) – pildid, videod ja helifailid Wikimedia Commonsis Stig Engström (IMDb) Stig Engström (Rootsi filmi andmebaas)